b'\n_START_ARTICLE_\nUjede\n_START_SECTION_\nZna\xc4\x8dilnosti\n_START_PARAGRAPH_\nUjede izvirajo iz srednjega eocena in imajo obi\xc4\x8dajno ostro zakrivljen kljun z mesnato vo\xc5\xa1\xc4\x8denico na sprednji povr\xc5\xa1ini, kjer sta nosnici. Peruti so dolge in dokaj \xc5\xa1iroke. Z njimi so ptice sposobne lebde\xc4\x8dega letenja._NEWLINE_Ujede imajo mo\xc4\x8dne noge in stopala z mo\xc4\x8dnimi roparskimi kremplji in zadnjim krempljem. Skoraj ve\xc4\x8dina ujed je mesojedih in lovi s pomo\xc4\x8djo dobrega vida podnevi ali pono\xc4\x8di. \xc5\xbdivijo zelo dolgo in njihova stopnja razmno\xc5\xbeevanja je po navadi nizka. Pove\xc4\x8dini imajo ujede kratke noge._NEWLINE_Mladi\xc4\x8di se hitro razvijejo, pred prvim poletom zanje skrbijo star\xc5\xa1i tri do osem tednov. Spolno zreli so po enem, oziroma po treh letih. Spola se vidno razlikujeta po velikosti in monogamija je med pticami splo\xc5\xa1no pravilo. Pri vrstah, ki lovijo druge hitre pti\xc4\x8de, so po navadi samice ve\xc4\x8dje od samcev.'